Balatonlelle 2025.
MOL Gondoskodás Alapítvány támogatásával történő nyaralások
2025. évben a tervezett üdülések időtartama 4 éjszakáról 5 éjszakára változik, nyugdíjasaink kérésének megfelelően!

Turnusok: 

1. turnus: 2025. június 15-20.      
2. turnus: 2025. június 21-26.      
3. turnus: 2025. szeptember 1-6. 
4. turnus: 2025. szeptember 7-12.

Helyszín: Balatonlelle, Lelle-Strand Apartman (8638 Balatonlelle, Napsugár u. 4.)

Elhelyezés: 2 ágyas, 3 ágyas, és 2x2 ágyas apartmanokban. 

Érkezés az üdülés 1. napján 14 órától, távozás az üdülés utolsó napján 10 óráig.
Az egyedül érkező vendégek mellé a 2 illetve 3 ágyas szobákba azonos nemű vendég kerül, azaz a szobák feltöltésre kerülnek! A 2x2 ágyas apartmanokat is feltöltjük ugyanígy, tehát 2 barátnő, kolléganő mellé a másik szobába ugyanilyen párt helyezünk el!

Étkezés: Reggeli önellátó, ebéd és vacsora a balatonlellei kikötő Sekli éttermében (az ellátás az első nap vacsorával kezdődik, az utolsó előtti nap vacsorával végződik).

Aki igényli, kollégáink segítenek reggeli beszerzésében a közértből, hűtő van minden apartmanban.

A szállások közvetlen a Balaton melletti, néhány éve épült jól felszerelt apartmanokban találhatóak, az étkezések közvetlen a balatoni kikötő csodálatos panorámájú éttermében svédasztalos rendszerben történik. A szobákban légkondicionáló, a kertben medence működik, wifi elérhetőség rendelkezésre áll.
Térítésmentes tervezet programok:

Fábián Péter koncert

Pince látogatás kisvasúttal a Cézár pincészetben, borkostolóval egybekötve
Vitorlás hajózás a Balatonon

Csisztapusztai gyógyfürdő látogatás (egyéni közlekedéssel)
A PROGRAMOK VÁLTOZTATÁSÁNAK JOGÁT FENNTARTJUK!

Jelentkezési határidő:





2025. április 20.

Elbírálási határidő:





2025. április 30.
Az elbírálásról nem a jelentkezések sorrendjében, hanem rászorultság, illetve egyéb mutatók alapján dönt a kuratórium, az Olajiparban eltöltött évek figyelembevételével.
Térítési díj (helyszínen fizetendő):
MOL nyugdíjas





33.000,-Ft/fő 

MOL nyugdíjas közvetlen családtagja: 


43.000,-Ft/fő

Jelentkezni kizárólag a mellékelt adatlap kitöltésével a  MOL Gondoskodás Alapítvány elérhetőségén lehet: 

e-mailben: molgondoskodas@gmail.com
A jelentkezésnél kérjük megjelölni a turnust, a létszámot, és neveket, valamint a kiértesítés miatt KÖTELEZŐEN MŰKÖDŐ E-MAIL ELÉRHETŐSÉGET KÉRÜNK megadni! (Nem kell saját, ha nincs, családtagé is jó! Ha nyugdíjasunk nem rendelkezik elektronikus kapcsolattartási lehetőséggel, kérjük forduljon a Területi képviselőkhöz segítségért!). Ezen történik a visszaigazolás, és egyéb kommunikáció!

Amennyiben az egyik turnus betelt, a kiértesítésnél e-mailben jelezni fogjuk, hogy a másikba van-e még hely.

Jelentkezés során kérjük jelezni, ha mozgásában korlátozott, illetve ha élelmiszer érzékenységgel bír. 

Üdvözlettel:

Murin János   
Elnök 







Budapest, 2025. március 15.

